stanford-oval/wikipedia huggingface dataset:
La Grange

| ”La Grange” ZZ Top |
| --- | --- | --- |

Singlen tiedot
 Albumilta: Tres Hombres
 Julkaistu: 1973
 Formaatti: 7"-single
 Tyylilaji: blues rock, hard rock
 Kesto: 03.48
 Levy-yhtiö: London Records
Muut kannet
   Vaihtoehtoinen kansi
Listasijoitukset
  41. (19 viikkoa)
ZZ Topin muut singlet
| ”Francine” 1972 | ”La Grange” 1973 | ”Tush” 1975 |
La Grange on blues rock-/hard rock -yhtye ZZ Topin vuonna 1973 julkaisema kappale. Se ilmestyi heidän kolmannella albumillaan Tres Hombres sekä erikseen singlenä.
Singlen B-puolena oli myös Tres Hombres -albumilla julkaistu kappale ”Beer Drinkers and Hell Raisers”. Joissain versioissa oli b-puolena ”Beer Drinkers and Hell Raisersin” sijaan ”Just Got Paid”, joka julkaistiin jo vuoden 1972 albumilla Rio Grande Mud.
Yleistä kappaleesta

Musiikkinäyte
Äänitiedostojen kuunteluohjeet
”La Grangen” sanat kertovat samannimisestä bordellista, joka esiintyy muun muassa Texasin paras pikku porttola -elokuvassa. Vuonna 1985 yhtyeen basisti Dusty Hill kertoi, että hän olisi itse käynyt siellä 13-vuotiaana, ja että isät olivat vieneet samanikäisiä poikiansa sinne. Bordelli suljettiin myöhemmin. Kappaleen tekijöiksi on merkitty kaikki yhtyeen jäsenet. ”La Grangen” alkuperä oli John Lee Hookerin ”Boogie Chillen” -nimisessä kappaleessa.
Vuonna 1991 Bernard Besman -niminen mies kuuli kappaleen ja otti yhteyttä La Cienega Musicille (yhtiö, joka omisti ”Boogie Chillen” -kappaleen tekijänoikeudet) ja päätti aloittaa oikeustoimet yhtyettä vastaan. Vuonna 1996 syytteet hylättiin oikeudessa, sillä ”Boogie Chillenin” kummankin version tekijänoikeudet olivat rauenneet.
Tres Hombresin vuonna 2006 julkaistulla uusintapainoksella on bonuskappaleena liveversio ”La Grangesta”.
Singlen sisältö

Kaikki kappaleet kirjoittaneet Frank Beard, Billy Gibbons ja Dusty Hill, ellei toisin mainita.
A-puoli
La Grange – 3.48
B-puoli
Beer Drinkers and Hell Raisers – 3.23
Joissain versioissa ”Beer Drinkers and Hell Raisersin” tilalla: Just Got Paid – 4.28 (säv. Gibbons/Bill Ham)
Vastaanotto

”La Grangesta” tuli menestys kotimaassaan: se pääsi singlelistoilla sijalle 41 ja pysyi listalla 19 viikkoa. Sitä on pidetty myös yhtenä yhtyeen bravuureista. Rolling Stone -lehden mukaan kappale on maailman 74. paras kitarakappale kautta aikojen. Q-lehden parhaiden kitarakappaleiden listalla ”La Grange” oli sijalla 92.
Viittauksia populaarikulttuurissa ja cover-versiot

”La Grange” esiintyy muun muassa elokuvassa Armageddon (1998).”Kappale on mukana muun muassa videopelissä Guitar Hero III: Legends of Rock (2007).
Kappaleesta ovat tehneet oman versionsa muun muassa countrymuusikko Tracy Byrd ja Hank Williams, Jr..
Kokoonpano

Billy Gibbons – laulu ja kitara
Dusty Hill – bassokitara
Frank Beard – rummut
Naisten Kolmonen

| Naisten Kolmonen |
| --- | --- |

Laji:  jalkapallo
Maa(t):   Suomi
Sarjataso:  4.
Ylempi taso:  Kakkonen
Alempi taso:  Nelonen
Naisten Kolmonen  on Suomen naisten jalkapalloilun neljänneksi korkein sarjataso. Piirisarjojen voittajat nousevat Naisten Kakkoseen.
Naisten Kolmosesta nousee yhteensä 6 joukkuetta Naisten Kakkoseen seuraavasti:
Eteläinen 2
Itäinen 1
Läntinen A+B 1
Läntinen C1/C2/Pohjoinen 2
Sarjan joukkueet kaudella 2021 > Eteläinen

Ensin pelataan 12 joukkueen alkusarjana. Alkusarjan jälkeen pelataan ylä- ja alaloppusarjat. Kaksi parasta Yläloppusarjasta nousee Kakkoseen. Kolme viimeistä Alaloppusarjasta putoaa Neloseen.
Sarjan joukkueet kaudella 2021 > Eteläinen > Joukkueet

Esbo Bollklubb (EBK/2), Espoo
Espoon Palloseura (EPS), Espoo
FC Loviisa, Loviisa
FC Viikingit, Helsinki
IF Gnistan, Helsinki
HIFK, Helsinki
Järvenpään Palloseura (JäPS), Järvenpää
FC Kasiysi, Espoo
FC Kasiysi/Hiki, Espoo
Lohjan Pallo (LoPa), Lohja
Malmin Palloseura (MPS), Helsinki
Puotinkylän Valtti, Helsinki
Sarjan joukkueet kaudella 2021 > Itäinen

Pelataan kahdessa 6 joukkueen lohkossa kaksinkertaiset sarjat. Jatkoksi pelataan yksinkertaiset ylä- ja alaloppusarjat (6+6). Yläloppusarjan voittaja nousee Naisten Kakkoseen.
Sarjan joukkueet kaudella 2021 > Itäinen > Joukkueet > Lohko A

Lohkossa A pelataan kaksinkertainen sarja, 10 kierrosta. Sarjan kolme parasta joukkuetta pelaavat yläloppusarjaan, muut alaloppusarjaan.
FC Siili, Kuopio
Äänekosken Huima (Huima), Äänekoski
Kiuruveden Palloilijat (KiuPa), Kiuruvesi
Kuopion Palloseura (KuPS/2), Kuopio
Kuopion Palloseura (KuPS/3), Kuopio
Lapinlahden Pallo-95 (LaPa-95), Lapinlahti
Sarjan joukkueet kaudella 2021 > Itäinen > Joukkueet > Lohko BC

Lohkossa BC pelataan kaksinkertainen sarja, 10 kierrosta. Sarjan kolme parasta joukkuetta pelaavat yläloppusarjaan, muut alaloppusarjaan.
Jyväskylän Pallokerho (JyPK/3), Jyväskylä
Kouvolan Jalkapallo (KJP), Kouvola
Palokan Riento (PaRi), Jyväskylä
PEPO Lappeenranta (PEPO), Lappeenranta
Porrassalmen Urheilijat -62, (PU-62), Mikkeli
Savonlinnan Työväen Palloseura (STPS), Savonlinna
Sarjan joukkueet kaudella 2021 > Läntinen > Joukkueet > Lohko A+B

Lohkossa A+B pelataan yksinkertainen sarja, 8 kierrosta. Sarjan viisi parasta joukkuetta pelaavat yksinkertaisen yläsarjan ja loput joukkueet yksinkertaisen alasarjan.
FC Nokia, Nokia
IFK Mariehamn, Maarianhamina
Kimito Sportförening (KSF), Kemiö
Musan Salama (MuSa), Pori
Paimion Haka (PaiHa) Paimio
Pargas IF (PIF), Parainen
Raision Futis (RaiFu), Raisio
Tampere United (TamU), Tampere
Turun Toverit (TuTo), Turku
Sarjan joukkueet kaudella 2021 > Läntinen > Joukkueet > Lohko C1

Lohkossa C1 pelataan yksinkertainen sarja, 9 kierrosta. Sarjan viisi parasta joukkuetta pelaavat yksinkertaisen yläsarjan ja loput joukkueet yksinkertaisen alasarjan.
Akademisk Boll Club Strömsö (ABC/Strömsö), Vaasa
Bollklubben 48, (BK-48), Vaasa
FC Brändöpojkarna, Vaasa
FC Sport-j/2, Vaasa
Iskmo-Jungsund Bollklubb (I-JBK), Mustasaari
Ilmajoen Kisailijat (IK), Ilmajoki
Jalasjärven Jalas (Jalas), Kurikka
Norrvalla Fotbollsförening (Norrvalla FF), Vöyri
Närpes Kraft/2, Närpiö
Seinäjoen Jalkapallokerho-juniorit (SJK-j), Seinäjoki
Sarjan joukkueet kaudella 2021 > Läntinen > Joukkueet > Lohko C2

Lohkossa C2 pelataan kaksinkertainen sarja, 14 kierrosta. Lohkovoittaja karsii kahdesta Naisten Kakkosen sarjapaikasta yhdessä Läntisen alueen C1 lohkon yläsarjan voittajan sekä Pohjoisen alueen lohkon voittajan kanssa.
Esse IK/2, Pedersöre
FC United/2, Pietarsaari
FC-92/2, Nivala
Gamlakarleby Bollklubb (GBK), Kokkola
IK Myran/2, Kruunupyy
Kokkolan Pallo-Veikot (KPV), Kokkola
Kälviän Tarmo (Tarmo), Kokkola
Terjärv Ungdoms Sportklubb (TUS), Kokkola
Sarjan joukkueet kaudella 2021 > Pohjoinen

Pelataan yhdeksän joukkueen kaksinkertainen sarja. Naisten Kolmosen voittaja karsii noususta Naisten Kakkoseen. Länsi C1, Länsi C2 ja Pohjoinen karsivat kahdesta paikasta Naisten Kakkoseen kaudelle 2022.
Sarjan joukkueet kaudella 2021 > Pohjoinen > Joukkueet

Ajax, Kempele
FC Raahe, Raahe
Haukiputaan Pallo (HauPa/2), Oulu
Kemin Palloseura (KePS/Akatemia), Kemi
Merilappi United (MeLU/Naiset), Kemi
Oulun Harrastefutis (OHF), Oulu
Oulu Nice Soccer (ONS/2), Oulu
Oulun Työväen Palloilijat (OTP), Oulu
Ponkilan Pantterit (PonPa), Muhos
Kemoterapia

Dosetakselia saava nainen rintasyövän hoitoa varten.
Kemoterapia eli sytostaattihoito tarkoittaa syövän hoitamista solunsalpaajilla eli sytostaateilla. Solunsalpaajat ovat lääkeaineita, jotka estävät solujen jakaantumisen ja aiheuttavat syöpäsolujen kuoleman. Ne kulkeutuvat verenkierron mukana kaikkialle elimistöön.
Vaikka solunsalpaajien merkitys syöpähoidoissa on hieman vähentynyt uusien täsmälääkkeiden ja immunologisten hoitojen kehittyessä, ne ovat edelleen keskeinen osa useimpien syöpien hoitoa.
Toimintaperiaate

Solunsalpaajat vaikuttavat kaikkiin jakautuviin soluihin elimistössä, mukaan lukien terveeseen kudokseen. Syöpäsolut ovat kuitenkin erityisen herkkiä sytostaateille, sillä ne jakautuvat huomattavasti nopeammin kuin normaalit solut. Tämän lisäksi terveet solut kykenevät toipumaan solunsalpaajien vaikutuksista syöpäsoluja nopeammin.
Syövän hoidossa hyödynnetään tavallisesti useamman solunsalpaajalääkkeen yhdistelmää. Hoidon tehokkuus riippuu monista tekijöistä, kuten kasvaimen tyypistä, koosta ja kasvunopeudesta sekä jakautumisvaiheessa olevien solujen määrästä.
Hoidon toteutus

Solunsalpaajahoidolla voidaan sekä tuhota syöpäkasvaimia että vahvistaa leikkaushoidon ja sädehoidon vaikutusta. Hoito tehoaa myös etäpesäkkeisiin ja voi lievittää syövän aiheuttamia oireita. Erityisen hyödylliseksi hoidon tekee sen kyky vaikuttaa myös sellaisiin pieniin syöpäkasvaimiin, joita ei ole havaittu tutkimuksissa.
Tyypillinen solunsalpaajahoito kestää kolmesta kuuteen kuukautta ja jakautuu neljästä kahdeksaan hoitojaksoon. Kukin jakso on pituudeltaan kolmesta neljään viikkoa, jonka aikana potilas saa ensin varsinaisen hoidon ja sen jälkeen elimistölle annetaan aikaa toipua haittavaikutuksista. Tämä lepoaika on tarkkaan mitoitettu: se on riittävän lyhyt estämään syöpäsolujen toipumisen, mutta samalla tarpeeksi pitkä terveen kudoksen palautumiselle.
Solunsalpaajia voidaan annostella usealla eri tavalla. Yleisimmin käytetään tabletteja tai suonensisäistä tiputusta, mutta joissakin tapauksissa lääke voidaan antaa myös paikallisesti esimerkiksi keuhkopussiin, virtsarakkoon tai selkäydinkanavaan.
Hoidon toteutus > Jättisolunsalpaajahoito

Erityistapauksissa voidaan käyttää niin sanottua jättisolunsalpaajahoitoa, jota hyödynnetään esimerkiksi leukemioiden, tiettyjen lymfoomien ja lasten aivokasvainten hoidossa. Tämä hoitomuoto on niin voimakas, että se saattaa tuhota luuytimen kokonaan, minkä vuoksi sen yhteydessä tarvitaan aina kantasolusiirtoa. Siirrettävät kantasolut voivat olla peräisin joko potilaalta itseltään tai toiselta henkilöltä.
Adam Yates

| Adam Yates |
| --- | --- |
 Adam Yates Tour of Alberta -kilpailussa 2015.
Henkilötiedot
Syntynyt: 7. elokuuta 1992 (ikä 32)
Kansalaisuus:   Yhdistynyt kuningaskunta
Pyöräilijä
Pituus:  173 cm
Paino:  58 kg
Joukkue:  UAE Team Emirates
Laji:  maantiepyöräily
Rooli:  ajaja
Ura
Amatöörijoukkue(et)
2013:  CC Etupes
Ammattilaisjoukkue(et)
2014–2020 2021–2022 2023–:  Orica/Mitchelton-Scott Ineos Grenadiers UAE Team Emirates
Suurimmat voitot
 Clásica de San Sebastián 2015 UEA Tour 2020 Katalonian ympäriajo 2021 Tour de Romandie 2023 Grand Prix Cycliste de Montréal 2023 Sveitsin ympäriajo 2024 Ranskan ympäriajo, nuorten kilpailu 2016, etappi Espanjan ympäriajo, etappi 
 Tiedot päivitetty: 29. elokuuta 2024 
Adam Yates (s. 7. elokuuta 1992 Bury) on englantilainen maantiepyöräilijä. Hän aloitti ammattilaisuransa Orica-GreenEDGE-tallissa 2014, ja edusti samaa joukkuetta, nimeltään sittemmin Mitchelton-Scott, vuoteen 2020. Kausilla 2021–2022 hän edusti Ineos Grenadiers -joukkuetta ja vuodesta 2023 lähtien UAE Team Emiratesia. Myös hänen kaksoisveljensä Simon Yates on maantiepyöräilijä.
Adam Yates voitti 2014 Turkin ympäriajon kokonaiskilpailun viiden sekunnin erolla Rein Taaramäehen. Seuraavana vuonna hän voitti Clásica de San Sebastián-kilpailun 15 sekuntia ennen Philippe Gilbertiä. Ranskan ympäriajossa 2016 hän voitti nuorten kilpailun ja oli kokonaiskilpailussa neljäs. Hän voitti UAE Tourin 2020. Hän johti Ranskan ympäriajon 2020 kokonaiskilpailua etappien 5–8 jälkeen. Hän voitti vuoden 2021 Katalonian ympäriajon 45 sekunnin erolla tallitoveriinsa Richie Porteen. Hän voitti vuoden 2023 Tour de Romandien 19 sekunnin erolla Matteo Jorgensoniin. Hän voitti Ranskan ympäriajon 2023 avausetapin kukistettuaan loppukirissä kaksoiveljensä Simonin. Kokonaiskilpailussa hän sijoittui lopulta kolmanneksi. Hän voitti samana vuonna Grand Prix Cycliste de Montréalin. Hän voitti vuoden 2024 Sveitsin ympäriajon 22 sekunnin erolla tallitoveriinsa João Almeidaan. Saman vuoden Espanjan ympäriajossa hän voitti yhdeksännen etapin.
Saavutuksia

Lähteet: Cyclingbase, Cycling Archives, Pro Cycling Stats
Etelä-Korean energiapolitiikka

Etelä-Korean kartta
Etelä-Korean energiapolitiikka kertoo Etelä-Korean energiankäytöstä ja energiapolitiikasta ja eri sidosryhmien näkemyksistä energian käytön kehitykseen ja ohjaamiseen mukaan lukien energiantuotanto, jakelu ja kulutus. Siihen sisältyvät lait, sopimukset, verot ja ohjauskeinot.
Ympäristöjärjestö Germanwatchin mukaan vuonna 2008 Etelä-Korean osuus maailman hiilidioksidipäästöistä oli 1,70 % (9. sija), % energiankulutuksesta 1,84 % ja väestöstä 0,74 %.  Vuonna 2007 Etelä-Korea oli CCPI-indeksissä sijalla 48/56.
Etelä-Korean oli maailman neljänneksi suurin öljyntuoja vuonna 2007, jolloin 97 % maan energiasta koostui fossiilisen energian tuonnista.
Vuonna 2019 energiantuotannosta 40,4 % tuotettiin hiilellä, 25,9 % maakaasulla ja 15,6 % ydinvoimalla. Uusiutuvien energien osuus oli 6,5% kokonaistuotannosta.
Ydinvoima

Etelä-Korealla on tuotantokäytössä 24 ydinreaktoria, joka tekee siitä maailman 6. suurimman ydinvoimamaan. Maan ydinvoimaloita operoi Korea Hydro and Nuclear Power, joka on pörssinoteeratun ja valtion enemmistöomisteisen Korea Electric Powerin tytäryhtiö.
Hiili

Etelä-Koreassa on 30 hiilivoimalaa, ja vuoden 2020 energiastrategiassa linjattiin niiden sulkemisesta vuoteen 2034 mennessä. 24 kappaletta hiilivoimaloista on tarkoitus muuntaa maakaasuvoimaloiksi.
Kaasu

Etelä-Koreaan on tuotu maakaasua nesteytettynä.
Etelä-Korea on ostanut Qatarista vuosittain 9 miljonaa tonnia maakaasua. Maa on sopinut Qatarin kanssa uudesta sopimuksesta vuosille 2025-2045 koskien kahta miljoonaa tonnia vuosittain.
Uusiutuva energia

Vuoden 2003 uusiutuvan energian ohjelman tavoite oli nostaa uusiutuvan energian määrä primaarienergiasta 1,4:stä viiteen prosenttiin vuonna 2011 ja myöhemmin 10 prosenttiin vuonna 2020 tuulivoiman ja aurinkosähkön lisäyksillä. IEA:n mukaan Etelä-Korea voisi tuottaa 30 % sähköstä uusiutuvilla energialähteillä. Vuonna 2019 tämä osuus oli kuitenkin vain 6.5%.
Etelä-Korean uusimpana (2020) tavoitteena on tuottaa 42% prosenttia energiasta uusiutuvista lähteistä vuoteen 2034 mennessä.
Uusiutuva energia > Tuulivoima

Etelä-Koreassa oli tuulivoimaa: 98 MW (2005), 173 MW (2006), 191 MW (2007) ja 236 MW vuonna 2008. Maaliskuussa 2008 Etelä-Koreaan oli 253 MW tuulivoiman Kioton pöytäkirjan Clean Development Mechanism CDM-projekteja. CDM-projekteihin on sisältynyt:
Pyeongchang tuulipuisto 98 MW (Gangwon provinssi) vuonna 2006
Youngduk tuulipuisto 40 MW (etelärannikolla) vuonna 2006
Hangyeong tuulipuisto 21 MW vuonna 2007
Yangyang tuulipuisto 3 MW.
Clean Development Mechanism (CDM) projekteista 90% on neljään maahan: Kiina, Intia, Etelä-Korea ja Brasilia ja vain 1% vähiten kehittyneisiin maihin (least developed countries LDC).
Vuonna 2021 tuulivoimakapasiteettia Etelä-Koreassa oli 1,67 GW. Etelä-Korean tavoitteena (2020) on nostaa tuulivoimakapasiteettinsa 16,5 GW:iin vuoteen 2030 mennessä.
Suuren osan tästä tuottaisi Etelä-Korean helmikuussa 2021 julkistama maailman suurin tuulipuisto. Tuotantokapasiteetiltaan 8,2 GW tuottava puisto on tarkoitus rakentaa vuoteen 2030 mennessä, ja sen arvioidaan maksavan noin 36 miljoonaa euroa.
Uusiutuva energia > Aurinkoenergia

Aurinkosähkö liitettiin vuonna 2003 käyttöön otettuun syöttötariffiin vuonna 2006 (74 centtiä/kWh). Verkkoon kytkettyjä aurinkokennoja oli 35 MW vuonna 2006. EPIA ennusti Etelä-Koreaan vuonna 2010 aurinkokennojen määräksi 400-500 MW. Aurinkoenergiaa oli asennettu EPIA:n mukaan 352 MW vuonna 2008. Saksalainen Solarworld käynnisti vuonna 2008 yhteistehtaan korealaisen SolarPark kanssa 150 MW kapasiteetilla Jeonju:ssa.
Vuoden 2020 energiastrategiassa tavoitteeksi asetettiin 30,8 GW aurinkoenergian tuotantoa vuoteen 2030 mennessä. Tuotannon määrä oli noin 15,6 GW vuoden 2020 loppuun mennessä.
Etelä-Korea on rakenteilla maailman suurin patoaltaaseen sijoitettava kelluva aurinkovoimala. Hapcheon-gunin maakuntaan Etelä-Gyeongsangiin sijoittuva voimala on tuotantoteholtaan 41 MW.
Kansainväliset sopimukset

Asia-Pacific Partnership for Clean Development and Climate perustettiin vuonna 2005 jäseninään Etelä-Korea, Australia, USA, Japani, Kiina ja Intia.
Anthony F. Upton

Anthony F. Upton perheensä kanssa vuonna 1965.
Anthony F. Upton (13. lokakuuta 1929 Stockton-on-Tees, Britannia – 4. heinäkuuta 2015 St. Andrews, Britannia) oli Suomen historiaan perehtynyt brittiläinen historiantutkija. Hän toimi Pohjoismaiden historian professorina Skotlannissa St. Andrewsin yliopistossa  vuosina 1983–1996. Aiemmin hän oli toiminut samassa yliopistossa vanhempana lehtorina ja apulaisprofessorina.) Hän tutki paljon Suomen itsenäistymisen ensimmäisten vuosikymmenien 1918–1940 tapahtumia. Upton kiinnostui Suomen poliittisesta historiasta suomalaissyntyisen vaimon kautta. Hänet tunnetaan erityisesti jatkosodan syitä koskevan ajopuuteorian upottajana. Upton vihittiin vuonna 2000 Helsingin yliopiston filosofisen tiedekunnan kunniatohtoriksi.
Julkaisuja > Suomennetut teokset

Välirauha, Kirjayhtymä, 1965, suom. Sirkka Upton
Kommunismi Suomessa, Kirjayhtymä, 1970, suom. Sirkka Upton
Vallankumous Suomessa 1–2, Kirjayhtymä 1980, 1981 suom. Antero Manninen
Julkaisuja > Englanninkieliset teokset

A Short History of Finland, 1998
Europe 1600–1789, 2001
The Finnish Revolution 1917–1918, 1980
Finland, 1939–1940, 1974
Charles XI and Swedish Absolutism, 1998
Julkaisuja > Mukana kirjoittamassa

The Communist Parties of Scandinavia and Finland, Weidenfeld & Nicolson, 1973, 422 s. (Julkaistu Yhdysvalloissa nimellä Communism in Scandinavia and Finland: Politics of Opportunity, Achor Press, 1973)
Kaarlo Halme

Kaarlo (Kaarle, Kalle) Halme (ven. Карл Ялмарович Халме, Karl Jalmarovitš Halme; 11. elokuuta 1899 Hausjärvi – 19. maaliskuuta 1938 Kommunarka) oli Neuvostoliitossa toiminut kääntäjä ja kirjailija.
Sisällissodan jälkeen Venäjälle siirtynyt Halme työskenteli Kustannusliike Kirjan suomentajana ja suomenkielisen kirjallisuuden sensorina. Hän osallistui Leningradin kirjailijajärjestön suomalaisen osaston toimintaan ja julkaisi teoksiaan lehdissä. Halme kuului Neuvostoliiton kommunistiseen puolueeseen vuosina 1919–1935 ja oli mukana 1930-luvun alun puhdistuksissa. Hänet pidätettiin marraskuussa 1937 ja tuomittiin kuolemaan syytettynä vakoilusta. Halme rehabilitoitiin vuonna 1957.
Teoksia

Sirpin ja vasaran maasta: kertomuksia. Superior: Amerikan suom. sos. kustannusliikkeiden liitto, 1930.
Kenttätykistörykmentti 15 (jatkosota)

KTR15:n tykin vahvasti katettu tykkiasema jatkosodassa.
Kenttätykistörykmentti 15 (KTR 15) oli Suomen maavoimien kenttätykistö yksikkö jatkosodassa. Sen perusti Savonlinnan suojeluskuntapiiri 17. kesäkuuta 1941 alkaen Päämajan annettua yleisen käskyn saapua ylimääräisiin kertausharjoituksiin (mikä käytännössä tarkoitti liikekannallepanoa).
Perustaminen

Esikunta/KTR 15
Esikuntapatteri/KTR 15
I/KTR 15, joka oli rykmentin niin sanottu kantajoukko, joka muodostettiin välirauhan aikaisesta 7. prikaatin patteristosta. Komentaja majuri U. Merenheimo.
II/KTR 15, jonka perustamispaikka oli Varkaus ja sen perustamisesta vastasi Savonlinnan suojeluskuntapiiri. Komentaja kapteeni L. Peltoniemi.
III/KTR 15, jonka perustamispaikka oli Varkaus ja Kerimäki ja sen perustamisesta vastasi Savonlinnan suojeluskuntapiiri. Komentaja kapteeni M. Hilkemaa.
IV/KTR 15, komentaja kapteeni K. Koski. Patteristo muodostettiin vasta hyökkäysvalmistelujen aikana rintamalla ja se käsitti linnoitustykkejä 75 K/97 ja 90 K/77 ja se määrättiin Jalkaväkirykmentti 7:n I pataljoonan tukipatteristoksi.
Komentaja

Rykmentinkomentajana oli liikekannellepanosta 18. kesäkuuta 1941 rykmentin lakkauttamiseen 19. marraskuuta 1944 everstiluutnantti Bernhard (Perttu) Heimolainen. Hän oli samalla 2. divisioonan tykistökomentajana..
Keskittäminen ja sodan alun tehtävä

Rykmentti liitettiin 2. divisioonaan, jonka toiminta-alueelle se keskitettiin (Simpelejärvi, Iso- ja Pieni-Rautjärvi). Sen tehtävänä oli tukea divisioonan puolustusta ja samanaikaisesti valmistautua hyökkäykseen.
Luettelo muslimienemmistöisistä valtioista

Muslimiväestö eri maissa.
Jumala
Jumalan ykseys
Muhammed
profeetat
Islamin viisi peruspilaria
uskontunnustus
rukous
paasto
almuvero
pyhiinvaellus
Koraani
Aleksanteri Suuri Koraanissa
Koraanin historiallis-kriittinen tutkimus
Koraanin käännökset
Luettelo Koraanin suurista
Muhammed Koraanissa
Polta Koraani -päivä
Raamattu ja Koraani
Sanaan käsikirjoitukset
Suura
Väkivalta Koraanissa
Kirjoitukset
Koraani
sunna
hadith
fiqh
šaria
Luettelo šarialain käytöstä maantieteellisesti
kalam
sira
Luettelo profeetta Muhammedin elämäkerroista
Islamin suuntaukset
sunnalaisuus
šiialaisuus
Ibadilaisuus
suufilaisuus
Ahmadiyya
Kulttuuri ja yhteiskunta
islamilainen arkkitehtuuri
islamilainen filosofia
islamilainen kalenteri
islamilainen taide
islamilainen tiede
islamilaiset pyhäpäivät
islam ja naiset
islam ja politiikka
islamin suhtautuminen muihin uskontoihin
jihad
moskeija
luettelo muslimienemmistöisistä valtioista
Muuta aiheeseen littyvää
Allah
islamin historia
islamin kritiikki
islamofobia
Historiallis-kriittinen islamin tutkimus
islam Suomessa
Šarian historia
Tämä on luettelo valtioista, joissa enemmistö väestöstä on islaminuskoisia. Listalla ei ole Palestiinaa, Pohjois-Kyproksen turkkilaista tasavaltaa sekä Saharan demokraattista arabitasavaltaa.
Toto (yhtye)

| Toto |
| --- | --- |
 Toto Kööpenhaminassa vuonna 2010.
Tiedot
Toiminnassa:  1976–2008, 2010–
Tyylilaji:  hard rock poprock progressiivinen rock fuusiojazz
Kotipaikka:   Los Angeles, Kalifornia, Yhdysvallat
Laulukieli:  englanti
Jäsenet:  David Paich,  laulu, koskettimet   Steve Lukather,  kitara, laulu   Joseph Williams,  laulu   Robert "Sput" Searight,  rummut   John Pierce,  basso   Dominique "Xavier" Taplin,  koskettimet   Steve Maggiora,  koskettimet   Warren Ham,  laulu, perkussio, puhaltimet  
Entiset jäsenet:  Mike Porcaro,  basso   Jeff Porcaro,  rummut   Bobby Kimball,  laulu   Greg Phillinganes,  laulu ja koskettimet   David Hungate,  basso   Fergie Frederiksen,  laulu   Jean-Michel Byron,  laulu   Simon Phillips,  rummut   Nathan East,  basso   Shannon Forrest,  rummut   Steve Porcaro,  koskettimet ja laulu  
Levy-yhtiö:  Columbia Records   Frontiers Records   Toto Recordings Inc.  
Aiheesta muualla
Kotisivut
Infobox OKNimi-testi OK: 
Toto on yhdysvaltalainen rockyhtye, joka perustettiin vuonna 1977 Los Angelesissa, Kaliforniassa. Yhtyeen kokoonpanoon lukeutuvat laulaja Joseph Williams, kitaristi ja laulaja Steve Lukather, rumpali Robert "Sput" Searight, kosketinsoittaja ja laulaja David Paich, kosketinsoittaja ja taustalaulaja Dominique "Xavier" Taplin, kosketinsoittaja ja taustalaulaja Steve Maggiora, multi-instrumentalisti Warren Ham sekä basisti John Pierce. Toton virallinen basisti Mike Porcaro ei esiintynyt yhtyeessä vuoden 2007 jälkeen sairastuttuaan ALS-tautiin, ja hän kuoli maaliskuussa 2015.
Toto tunnetaan rock- ja popmusiikin, soulin, funkin, jazzin ja R&B:n elementtejä yhdistelevästä musiikistaan. Yhtyeen tunnetuimpia kappaleita ovat muun muassa ”Hold the Line”, ”Rosanna” ja ”Africa”. Yhtye julkaisi ensimmäisen studioalbuminsa Toto vuonna 1978. Neljännen studioalbuminsa, vuonna 1982 julkaistun Toto IV:n, myötä yhtyeestä tuli yksi aikansa kaupallisesti menestyneimmistä yhtyeistä. Vuonna 2008 kitaristi ja laulaja Steve Lukather kertoi eronneensa yhtyeestä ja Toton lopettaneen toimintansa, mutta yhtye teki paluun vuonna 2010.
Tammikuussa 2015 Toto vahvisti huhut uuden studioalbumin tekemisestä. Albumi julkaistiin maailmanlaajuisesti maaliskuussa 2015.